钦定古今图书集成/明伦汇编/氏族典/第388卷 > 李锜
## 钦定古今图书集成/明伦汇编/氏族典/第388卷 > 李锜

按《唐书李锜传》：“锜，淄川王孝同五世孙。以父国贞荫，
调凤翔府参军。贞元初，迁至宗正少卿，出为杭、湘二
州刺史。方李齐运用事，锜以赂结其欢。居三岁，转浙
西观察、诸道盐铁转运使。多积奇宝，岁时奉献。德宗
昵之。锜因恃恩骜横。帝于是复镇海军，以锜为节度
使，罢转运。锜喜得节而忘其权去，暴踞日甚。宪宗即”
位，锜不自安，亦三请觐，迁延不即行。中使趣之，锜以
兵注中使颈，囚别馆。宪宗以王锷为招讨处置使，发
兵进讨。兵马使张子良、李奉仙、锜甥裴行立部众趣
城，锜跣足，逃于女楼下，左右以幕缒而出之，护至阙
下，与其子师回腰斩于城西南。